'U Ponde Girevole o Ponde de San Frangische de Paola jè 'a strutture ca culleghe l'isole d'u Borghe Andiche cu 'a penisole d'u Borghe Nuève. Inaugurate 'u 22 masce 1887 da l'Ammiraglie Ferdinando Acton, 'u ponde sovraste 'nu canale navigabbele luènghe 400 metre e larie 73 metre ca aunisce 'u Mar Granne a 'u Mare Piccele. 'U ponde mesure attualmende 89,9 metre de lunghezze e 9,3 metre de lariezze. 'U ponde aveniè costruite affianghe a 'u Castelle Aragonese pe 'nu picce d'u Re ca vulè ccu passave a 'u cendre d'a cetate, invece ca quacche cinde metre cchiù nnande. Ce 'u ponde avesse state costruite cchiù nnande non ge s'avesse scettate 'nderre 'nu torrione d'u castelle. ""Costruite da l'Imbrese Industriale Tagliàne de Napule sus a 'nu proggette de l'ingegnere Gesèppe Massina ca ne diriggìe 'a fatie de costruzione, ere origgenariamende costituite da 'nu granne arche a seste avasciate in legne e metalle, divise jndr'à doje vrazze ca giravane indipendendemende l'une cu l'otre atturne a 'nu perne verticale mise sus a 'nu spallone. 'U funzionamende s'avère grazie a turbine idrauleche alimendate da 'nu granne serbatoio mise sus a 'u Castelle Aragonese affianghe, capace de 600 metre cube de acque ca in cadute mettèvene in funzione le doje vrazze d'u ponde. 'A strutture avenìe cchiù nnande rimodernate jndr'à l'anne 1957-1958, indroducenne 'nu funzionamende de tipe elettriche, ma mandenenne comungue inalterate le pringipie ingegneristeche d'a costituende Direzione d'u Genie Militare pa Marina. 'U proggette avenìe realizzate da 'a Società Nazionale Officine de Savigliano, pe tutte quidde ca riguardave le organe meccanece e le cumanne elettrece. 'U ponde nuève avenìe inaugurate da 'u Presidende d'a Repubbleche Giuanne Gronchi 'u 10 marze 1958 e avenìe inditolate a San Frangische de Paola, prutettore de le crestiàne de mare.